Document ID: 32005D0614

NÕUKOGU OTSUS,
18. juuli 2005,
Euroopa Ühenduse ühinemise kohta Ühinenud Rahvaste Organisatsiooni Euroopa Majanduskomisjoni eeskirjaga nr 94 (sõidukite tüübikinnitusi puudutavate sätete kohta seoses sõitjate kaitstusega laupkokkupõrke korral) ja eeskirjaga nr 95 (sõidukite tüübikinnitusi puudutavate sätete kohta seoses sõitjate kaitstusega külgkokkupõrke korral)
(EMPs kohaldatav tekst)
(2005/614/EÜ)
EUROOPA LIIDU NÕUKOGU,
võttes arvesse Euroopa Ühenduse asutamislepingut,
võttes arvesse nõukogu 27. novembri 1997. aasta otsust 97/836/EÜ Euroopa Ühenduse ühinemise kohta Ühinenud Rahvaste Organisatsiooni Euroopa Majanduskomisjoni kokkuleppega, mis käsitleb ratassõidukitele, neile paigaldatava ja/või neil kasutatava varustuse ja osade ühtsete tehnonõuete vastu võtmist ning nende nõuete alusel väljastatud tüübikinnituste vastastikuse tunnustamise tingimusi (“muudetud 1958. aasta kokkulepe”) (1) ja eriti selle artikli 3 lõiget 3 ning artikli 4 lõiget 2,
võttes arvesse komisjoni ettepanekut,
võttes arvesse Euroopa Parlamendi nõusolekut (2)
ning arvestades järgmist:
(1)
Ühinenud Rahvaste Organisatsiooni Euroopa Majanduskomisjoni eeskirjas nr 94 ja eeskirjas nr 95 sisalduvad ühtsed nõuded, mis käsitlevad sõidukite tüübikinnitusi seoses sõitjate kaitstusega laup- ja külgkokkupõrgete korral, on koostatud eesmärgiga kõrvaldada lepinguosaliste vahel toimuvalt mootorsõidukite kaubanduselt tehnilised tõkked ja tagada sõitjate kõrgetasemeline kaitstus ning turvalisus.
(2)
Eeskirja nr 94 ja eeskirja nr 95 ei esitatud nõukogu otsuse 97/836/EÜ II lisas, kuna ajal, mil EÜ ühines 1958. aasta kokkuleppega, ei vastanud need ühenduses kehtinud tehnilistele nõuetele.
(3)
Arvestades eeskirjas nr 94 (3) ja eeskirjas nr 95 (4) vahepeal tehtud muudatusi, tuleks nimetatud eeskirjad nüüd ühenduse mootorsõidukite tüübikinnitussüsteemi üle võtta,
ON TEINUD JÄRGMISE OTSUSE:
Artikkel 1
1. EÜ kohaldab Ühinenud Rahvaste Organisatsiooni Euroopa Majanduskomisjoni eeskirja nr 94 sõidukite tüübikinnitusi puudutavate sätete kohta seoses sõitjate kaitstusega laupkokkupõrke korral.
2. EÜ kohaldab Ühinenud Rahvaste Organisatsiooni Euroopa Majanduskomisjoni eeskirja nr 95 sõidukite tüübikinnitusi puudutavate sätete kohta seoses sõitjate kaitstusega külgkokkupõrke korral.
3. Eeskirjade tekstid on lisatud käesolevale otsusele.
Artikkel 2
Ühinenud Rahvaste Organisatsiooni Euroopa Majanduskomisjoni eeskiri nr 94 sõidukite tüübikinnitusi puudutavate sätete kohta seoses sõitjate kaitstusega laupkokkupõrke korral ja Ühinenud Rahvaste Organisatsiooni Euroopa Majanduskomisjoni eeskiri nr 95 sõidukite tüübikinnitusi puudutavate sätete kohta seoses sõitjate kaitstusega külgkokkupõrke korral võetakse üle ühenduse mootorsõidukite tüübikinnitussüsteemi.
Artikkel 3
Komisjon teavitab käesolevast otsusest Ühinenud Rahvaste Organisatsiooni peasekretäri.
Brüssel, 18. juuli 2005

Labels: 7
13
15
8